Държавен вестник, бр. 9, 2015 г., стр. 19

БРОЙ  9	
Д Ъ Р Ж А В Е Н  В Е С Т Н И К 	
СТР.  19  
Раздел III 
Подготовка на пробите за изпитване и оценка 
на резултатите от изпитването
Чл. 21. (1) След получаване в лаборато-
рията на лабораторната проба във възможно 
най-кратки срокове от нея се изготвя анали-
тичната проба.
(2) При изготвянето на аналитичната проба 
се включват частите на изследваната храна, 
за които се прилагат МДК на остатъци от 
пестициди, включително и тези части, които 
обикновено не се консумират, съгласно посо-
ченото в колона 6 на таблицата на приложение 
№ 1 на Регламент (ЕО) № 396/2005.
(3) Когато съдържанието на остатъци от 
пестициди се изчислява по начин, който включ-
ва части на храната, които не подлежат на 
анализ, теглото на тези части се документира.
Чл. 22. (1) Когато е подходящо, аналитич-
ната проба се приготвя чрез раздробяване, 
смилане и смесване на лабораторната проба 
по начин, който осигурява отделянето на 
представителни аналитични части, без да 
се оказва влияние върху съдържанието на 
остатъците от пестициди в аналитичната 
проба. Методите за раздробяване, смилане и 
смесване се документират.
(2) Когато е подходящо, аналитичната 
проба се обработва при специални условия 
(като температура под 0 °С), за да се намалят 
неблагоприятните ефекти върху пробата.
(3) За определяне на съдържанието на 
остатъци от пестициди във или върху храни 
от аналитичната проба се отделят анали-
тични части.
(4) Количеството на аналитичните части 
се определя в зависимост от използвания 
метод за анализ, степента на смесване и за 
контролна експертиза.
(5) Когато обработването на аналитичната 
проба може да доведе до повлияване на съ-
държанието на остатъци от пестициди и не 
съществуват други практически възможности 
за обработка, може да се получи аналитична 
част, която да се състои от цели единици или 
части, отделени от целите единици. В случай 
че аналитична част се състои от малък брой 
единици или техни части, се анализират дос-
татъчен брой повторни аналитични части, за 
да се определи променливостта на средната 
стойност на съдържание на остатъци от пес-
тициди в пробата.
(6) Когато се налага аналитичните части 
да бъдат съхранявани преди извършване на 
анализите, се прилагат методи и срокове на 
съхранение, които не оказват влияние върху 
съдържанието на остатъците от пестициди в тях.
(7) Когато е необходимо да се извършат 
повторни или потвърждаващи анализи, се 
вземат допълнителните аналитични части.
(8) В случай на контролна експертиза се 
взема определената аналитична част по aл. 4.
(9) За отделянето на аналитичните части 
могат да се използват инструменти за вземане 
на проби.
Чл. 23. (1) Оспорване на резултатите от 
лабораторните анализи се извършва на осно-
вание чл. 31, ал. 2, т. 2 от Закона за храните. 
(2) Контролната експертиза се извършва 
след писмено заявление на заинтересованото 
лице до ръководителя на компетентния ор-
ган на централно ниво чрез ръководителя на 
компетентния орган на съответната областна 
структура, а при внос – до ръководителя на 
компетентния орган на централно ниво чрез 
ръководителя на компетентния орган на 
съответната областна структура, на чиято 
територия е взета пробата.
(3) Ръководителят на компетентния орган 
на централно ниво разрешава извършването 
на контролна експертиза в национална рефе-
рентна лаборатория по чл. 32, ал. 4 от Закона 
за храните или в друга национална референт-
на лаборатория в Европейския съюз, или в 
друга акредитирана лаборатория, различна от 
лабораторията, извършила първоначалното 
изследване. 
(4) Резултатите от контролната експертиза 
са окончателни и не подлежат на оспорване.
Раздел IV
Тълкуване на резултатите от изпитването на 
храни за съдържание на остатъци от пестици-
ди. Критерии за установяване на съответствие
Чл. 24. (1) Максимално допустимите ко-
личества на остатъци от пестициди във или 
върху храни се прилагат към общата (със-
тавната) проба.
(2) Максимално допустимите количества на 
остатъци от пестициди за растителни, яйчни 
или млечни продукти се прилагат към обща 
(съставна) проба, образувана от една до десет 
първични (точкови) проби.
(3) Максимално допустимите количества на 
остатъци от пестициди за месо или птиче месо 
се прилагат към обща (съставна) проба, която 
е образувана от една първична (точкова) проба.
Чл. 25. Съответствието на изследваните 
храни с МДК на остатъци от пестициди се 
определя при спазване на следните изисквания:
1. аналитичните резултати трябва да са 
получени от една или повече лабораторни 
проби, взети от партидата и получени в ла-
бораторията в състояние, което позволява 
извършването на лабораторните анализи;
2. резултатите от анализите трябва да бъдат 
съпроводени с данни за одобрен контрол на 
качеството;
3. когато се констатира, че остатък от 
пестициди превишава МДК на остатъци от 
пестициди във или върху храни, неговата 
идентичност трябва да се потвърди и съдържа-
нието му да се установи чрез анализ на една 
или повече допълнителни аналитични части, 
приготвени от същите лабораторни проби.